Kéwan lan tetanduran dadi makhluk urip sing angèl uwal saka èfèk pamanasan iki amarga sebagéyan gedhé lahan wis dikuwasani manungsa. Jroning pamanasan global, kéwan cenderung nglakoni migrasi menyang kutub utawa menyang dhuwur pagunungan. Tuwuhan bakal ngowahi arah patuwuhané, golèk laladan anyar amarga habitat lawasé dadi panas. Ananging, pembangunan manungsa bakal ngalang-alangi papindahan iki. Spesies-spesies sing migrasi ngalor utawa ngidul sing kalangan déning kutha-kutha utawa lahan-lahan tetanèn manawa bakal mati. Sawetara tipe spesies sing ora mampu sacara cepet pindah panggonan nuju kutub manawa uga bakal musna.